pythainlp/thai-wiki-dataset-v4 huggingface dataset:
วัดนางตะเคียน

วัดนางตะเคียน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองแม่กลอง ในตำบลคลองเขิน อำเภอเมืองสมุทรสงคราม จังหวัดสมุทรสงคราม 
วัดนางตะเคียน เดิมชื่อ วัดเทพธาราม แต่ชาวบ้านเรียกวัดนางตะเคียน เป็นวัดโบราณ สมัยกรุงศรีอยุธยา ไม่ทราบใครเป็นผู้สร้าง ชือของวัดตั้งพ้องกับชื่อของคลองนางตะเคียนที่ไปออกคลองท่าคา อัมพวา หรือที่สร้างวัดมีต้นตะเคียนอยู่คู่หนึ่ง ปัจจุบันนี้ตายแล้ว จึงชื่อวัดตามต้นไม้ที่มีอยู่ก็ได้ 
อุโบสถก่ออิฐถือปูน หลังคาเครื่องไม้มุงกระเบื้องลดชั้น ภายในประดิษฐานพระประธานในพระอุโบสถ เป็นพระพุทธรูปปางมารวิชัย ทำด้วยปูนปั้นลงรักปิดทอง หน้าตักกว้าง 2 เมตร สูงถึงพระโมลี 2 เมตรครึ่ง เจดีย์มุมก่ออิฐถือปูน ฐานเจดีย์เป็นฐานสิงห์ซ้อนกัน 3 ชั้น ศาลาท่าน้ำอาคารไม้หลังคาเครื่องไม้มุงกระเบื้องสี และมีมณฑปจัตุรมุขเป็นของเก่าโบราณ ผุพังทรุดโทรม มิได้รับการปฏิสังขรณ์
ปูชนียวัตถุ ได้แก่ ชิ้นส่วนพระพุทธรูปหินทรายแดงประทับนั่งขัดสมาธิราบ ไม่มีพระเศียร พระกรและพระหัตถ์ พระชงค์และพระบาทชำรุดศิลปะอยุธยาตอนปลาย หินหีบน้ำอ้อยทำจากหินแกรนิต ลักษณะเป็นหินทรงกระบอกสองก้อน ตรงกลางเจาะรูกลม ส่วนล่างเจาะเป็นร่องสำหรับใส่เดือยไม้ มีฐานสี่เหลี่ยมรองรับ หลวงพ่อเณรเป็นพระพุทธรูปปางห้ามสมุทร สูง 74 นิ้ว หล่อด้วย
ทองเหลืองคล้ายสมัยอยุธยาประดิษฐานอยู่ในวิหาร ระฆังหล่อด้วยทองเหลืองลงหิน เส้นผ่าศูนย์กลาง 16 นิ้ว สูง 27 นิ้วครึ่ง ธรรมาสน์รูปหกเหลี่ยม ได้รับพระราชทานสมัยหลวงปู่จ้อย (เล็ก) เป็นเจ้าอาวาส
วัดศรีดอนชัย (จังหวัดแม่ฮ่องสอน)

วัดศรีดอนชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงเหนือ อำเภอปาย จังหวัดแม่ฮ่องสอน มีเนื้อที่ 11 ไร่ 2 งาน 40 ตารางวา
ประวัติ.
ตามประวัติพงศาวดารกล่าวว่าเป็นวัดแรกของเมืองปาย (อำเภอปาย) โดยสร้างขึ้นเมื่อ พ.ศ. 1855 โดยพะก่าหม่องซอได้นำทัพพม่ามาตั้งที่บ้านดอนแห่งนี้ และได้สร้างวัดขึ้นในชื่อว่า วัดดอนจองใหม่ (หรือวัดใหญ่) โดยการสร้างครั้งแรกนั้นได้สร้างกุฎิ (หรือจองแบบไทใหญ่) ให้เป็นที่บำเพ็ญกุศลของเหล่าทัพและประชาชนในสมัยนั้น โดยได้นิมนต์พระพม่า ไทใหญ่ จากแสนหวี หนองฮี เมื่องปั่น ลางเคอ เมืองนาย มาจำพรรษาอบรมชาวบ้านและกองทัพในสมัยนั้น
ต่อมา พ.ศ. 2020 พระเจ้าติโลกราชมีพระราชบัญชาให้เจ้ามหาศรีไจยาหรือเจ้าศรีไจย์ ซึ่งเป็นราชบุตรของพระเจ้าเสนะภู นำช้างพลายเผือก 2 เชือก ชื่อช้างพลายเผือกเฒ่ามงคล และช้างพลายแก้วมงคล พร้อมเหล่าเสนาทหารยกทัพมา เพื่อมาตีเมืองแห่งนี้จากพะก่ากั่นนะและพะก่าส่างกงและได้รับชัยชนะจากการรบในครั้งนั้น และได้สั่งให้เผาวัดวาจนมอดไหม้ไปสิ้น
พระเจ้าติโลกราช ได้สถาปนาพระนามใหม่ให้เจ้าศรีใจยาว่า เจ้าชัยสงคราม ให้ดูแลปกครองเมืองปายสืบต่อไป และได้สร้างวัดโดยการสร้างขึ้นใหม่ เมื่อ พ.ศ. 2021 โดยได้ก่อสร้างวิหาร กำแพง กุฏิ และเสนาสนะอื่น ๆ และขุดสร้างกำแพงเมือง ประตูเมือง และอัญเชิญอาราธนาพระพุทธสิหิงค์ (พระสิงห์ปาย) จากเมืองนพบุรีศรีนครพิงค์เชียงใหม่มาประดิษฐาน รวมทั้งได้อาราธนาพระวชิรปัญญามหาเถร วัดมหาโพธาราม (เจ็ดยอด) จังหวัดเชียงใหม่ และพระภิกษุมหาเถระจากเมืองพะเยา จังหวัดเชียงราย อีก 5 รูป จำพรรษาอบรมศีลธรรมให้กับชาวบ้าน โดยได้ตั้งชื่อวัดใหม่ว่า วัดศรีดอนไชย (ต่อมาเขียนเป็น "วัดศรีดอนชัย" ตามสมัยใหม่)
ในปี พ.ศ. 2124 สมเด็จพระนเรศวรมหาราช เสด็จมาฝึกคุมทหารที่เมืองปาย และเสด็จมานมัสการพระพุทธสิหิงค์ (พระสิงห์ปาย) ประทับแรมที่ปราสาทหอคำเจ้าฟ้าคุ้มเจ้าหลวงเมืองปายแห่งนี้ด้วย เมื่อ พ.ศ. 2158 เจ้าแม่สุนันทาได้เข้ามาปกครองเมือปาย และได้บูรณะซ่อมแซมวัดศรีดอนชัยและปราสาทหอคำที่เจ้าฟ้าที่ถูกพม่าเผาบาง ยังได้อาราธนาพระภิกษุจากเวียงเชียงใหม่จำพรรษา
จากข้อมูลของกรมการศาสนาระบุว่าตั้งวัดเมื่อ พ.ศ. 2392 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2480
เล่ห์ลวง

เล่ห์ลวง เป็นละครโทรทัศน์ที่ผลิตโดยเดอะ วัน เอ็นเตอร์ไพรส์ นำแสดงโดย เจษฎ์พิพัฒ ติละพรพัฒน์, ฝนทิพย์ วัชรตระกูล, ฑิฆัมพร ฤทธิ์ธาอภินันท์, นรภัทร วิไลพันธุ์
เรื่องย่อ.
ไอรดา (ฝนทิพย์ วัชรตระกูล) แม่ค้าออนไลน์ที่ชีวิตกำลังตกที่นั่งลำบาก จึงหันหน้าไปพึ่ง โค้ชวีนัส (ฑิฆัมพร ฤทธิ์ธาอภินันท์) ดาวไลฟ์โค้ชสาวสวย เจ้าของสถาบันไลฟ์โค้ชดาวสุข ผู้ที่อยู่เบื้องหลังความสำเร็จของนักธุรกิจออนไลน์หลายต่อหลายความเชื่อและความศรัทธาในตัววีนัส ทำให้ไอรดายอมเอาเงินก้อนสุดท้ายที่มีเพื่อมาเรียนกับวีนัส เพราะไอรดาเชื่อว่าการได้เรียนกับวีนัสจะทำให้ชีวิตของเธอดีขึ้น โดยหารู้ไม่ว่าแท้จริงแล้ว การไลฟ์โค้ชของวีนัสเป็นเพียงเครื่องมือที่เอาไว้ล้างสมอง เพื่อกอบโกยผลประโยชน์จากธุรกิจของตนเองเท่านั้น
เนีย ดาคอสตา

เนีย ดาคอสตา (เกิด 8 พฤศจิกายน ค.ศ. 1989) เป็นผู้กำกับและนักเขียนบทชาวอเมริกัน เธอเขียนบทและกำกับภาพยนตร์แนวอาชญากรรมระทึกขวัญเรื่อง "Little Woods" (2019) โดยได้รับรางวัลโนราเอฟรอนไพรซ์จากงานเทศกาลภาพยนตร์ไทรเบกา เธอยังกำกับภาพยนตร์สยองขวัญเรื่อง "แคนดีแมน" (2021) ในเดือนสิงหาคม ค.ศ. 2020 มีการประกาศว่า ดาคอสตาจะมากำกับในภาพยนตร์ภาคต่อ "กัปตัน มาร์เวล" โดยกลายเป็นผู้หญิงผิวดำคนแรกและเป็นผู้สร้างภาพยนตร์ที่อายุน้อยที่สุดที่ได้กำกับภาพยนตร์ของจักรวาลภาพยนตร์มาร์เวล
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 3 เรื่องของ เนีย ดาคอสตา
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
$ ดอลลาร์สหรัฐ
วัดคลองเจ้า (จังหวัดนนทบุรี)

วัดคลองเจ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของคลองทวีวัฒนา ในหมู่ที่ 2 บ้านคลองเจ้าทวีวัฒนา ตำบลทวีวัฒนา อำเภอไทรน้อย จังหวัดนนทบุรี
วัดคลองเจ้าสร้างขึ้นเมื่อ พ.ศ. 2420 เดิมบริเวณนี้เป็นป่าทึบ จากนั้นจึงมีการหักร้างถางป่าและมีผู้คนเข้ามาทำนา หม่อมเจ้าทวีวัฒนาวงศ์ได้มาขุดคลองซึ่งเรียกกันว่าคลองเจ้าหรือคลองทวีวัฒนา เมื่อบริเวณนี้มีผู้อยู่อาศัยมากขึ้น นายผัน จุ้ยจ้อย ได้บริจาคที่ดินเนื้อที่ 10 ไร่ 3 งาน และนางเขียน บุตรสาวของนายผันได้บริจาคเพิ่มอีก 5 ไร่ แล้วร่วมกับชาวบ้านสร้างวัดขึ้นโดยใช้ชื่อวัดตามชื่อคลองหน้าวัด เมื่อสร้างวัดแล้วชาวบ้านก็ร่วมใจกันทำนุบำรุงสืบต่อมา วัดได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2500 เขตวิสุงคามสีมากว้าง 28 เมตร ยาว 44 เมตร และได้ผูกพัทธสีมาเมื่อวันที่ 9 ธันวาคม พ.ศ. 2515
ภายในวัดคลองเจ้ามีอาคารเสนาสนะต่าง ๆ ได้แก่ อุโบสถ กว้าง 8 เมตร ยาว 21 เมตร สร้างเมื่อ พ.ศ. 2516 ลักษณะทรงไทย ภายในมีภาพจิตรกรรมฝาผนังเรื่องพุทธประวัติ และประดิษฐานพระประธานนามว่า "พระมิ่งเมืองทอง" หน้าตักกว้าง 8 วา 9 นิ้ว กุฏิสงฆ์ จำนวน 7 หลัง ส่วนมากเป็นอาคารไม้ หอสวดมนต์ ศาลาการเปรียญ และศาลาท่าน้ำ
ชาลส์ โคเบิร์น

ชาลส์ โคเบิร์น (19 มิถุนายน ค.ศ. 1877 – 30 สิงหาคม ค.ศ. 1961) เป็นนักแสดงชาวอเมริกัน เขาถูกเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยมถึงสามครั้งในภาพยนตร์เรื่อง "เดอะเดวิลแอนด์มิสโจนส์" (1941), "เดอะมอร์เดอะเมอร์ริเออร์" (1943) และ "เดอะกรีนเยียส์" (1946) และได้รับรางวัลจากการแสดงในภาพยนตร์เรื่อง "เดอะมอร์เดอะเมอร์ริเออร์"
โคเบิร์นมีดวงดาวอยู่ในฮอลลีวูดวอล์กออฟเฟม เป็นดวงดาวสำหรับภาพยนตร์อยู่ที่ 6268 ฮอลลีวูดบูเลวาร์ด
เจด วีดอน

เจด ทักเกอร์ วีดอน (เกิด 18 กรกฎาคม พ.ศ. 2518) เป็นนักเขียนบทภาพยนตร์และนักดนตรีชาวอเมริกันและเป็นลูกชายของนักเขียนบทภาพยนตร์ ทอม วีดอน หลานชายของผู้เขียนบท จอห์น วีดอน และน้องชายของผู้เขียนบท แซค วีดอน และผู้อำนวยการสร้าง/ผู้กำกับ/นักเขียน จอสส์ วีดอน
วัดสพานสูง

วัดสพานสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านแหลมเหนือ ตำบลคลองพระอุดม อำเภอปากเกร็ด จังหวัดนนทบุรี
วัดสพานสูงสร้างขึ้นเมื่อ พ.ศ. 2395 เดิมชื่อว่า วัดสว่างอารมณ์ ต่อมาสมเด็จพระมหาสมณเจ้า กรมพระยาวชิรญาณวโรรส ได้เสด็จมาตรวจคณะสงฆ์ที่วัดนี้ พระองค์ทอดพระเนตรเห็นสะพานสูงข้ามคลองบ้านแหลม (คลองพระอุดมในปัจจุบัน) จึงประทานชื่อใหม่ว่า "วัดสพานสูง"
อาคารเสนาสนะได้แก่ อุโบสถ สร้างเมื่อ พ.ศ. 2470 เป็นอาคารคอนกรีตเสริมเหล็ก มีช่อฟ้า ใบระกา คันทวย หน้าบันลงรักปิดกระจก ศาลาการเปรียญ สร้างเมื่อ พ.ศ. 2516 เป็นอาคารคอนกรีตเสริมเหล็กทรงไทย 2 ชั้น มีมุข 3 ด้าน ลงรักปิดกระจกและปิดทองช่อฟ้าใบระกา หอสวดมนต์ สร้างเมื่อ พ.ศ. 2538 เป็นอาคารคอนกรีตเสริมเหล็ก กุฏิสงฆ์ เป็นอาคารครึ่งตึกครึ่งไม้ วิหาร เป็นอาคารคอนกรีตเสริมเหล็ก ศาลาอเนกประสงค์ เป็นอาคารคอนกรีตเสริมเหล็ก และศาลาบำเพ็ญกุศล เป็นอาคารคอนกรีตเสริมเหล็ก ส่วนปูชนียวัตถุมีพระประธานประจำอุโบสถปางมารวิชัย สร้างเมื่อ พ.ศ. 2470 และพระประธานประจำศาลาการเปรียญปางมารวิชัย สร้างเมื่อ พ.ศ. 2516
เจฟฟรีย์ เบลล์

เจฟฟรีย์ แจ็กสัน เบลล์  เป็นนักเขียนและผู้อำนวยการสร้างชาวอเมริกันที่มีชื่อเสียงในผลงานทางโทรทัศน์ เขาเริ่มต้นอาชีพด้วยการเขียนบทให้กับเรื่อง "แฟ้มลับคดีพิศวง" ซึ่งเขาอยู่เขียนบทเป็นเวลาสามฤดูกาล หลังจากนั้นก็กลายเป็นนักเขียน ผู้กำกับ ผู้อำนวยการสร้างเรื่อง "เอนเจิล" และกลายเป็นผู้ควบคุมการแสดงในสองฤดูกาลสุดท้าย
เขาทำหน้าที่เป็นผู้อำนวยการสร้างในตอนนำร่องของเรื่อง "วี" ฉบับทำใหม่ ซึ่งเป็นโครงการแรกของเขาในข้อตกลงกับวอร์เนอร์บราเธอส์เทเลวิชันในปี พ.ศ. 2552–2553 ระหว่างปี พ.ศ. 2556–2563 เบลล์รับหน้าที่เป็นผู้ร่วมแสดงและเขียนบทให้ภาพยนตร์ชุดทางโทรทัศน์เรื่อง "ชี.ล.ด์. ทีมมหากาฬอเวนเจอร์ส" ของมาร์เวลเทเลวิชัน
สกอตต์ บัก

สกอตต์ แรนดัล บัก  เป็นนักเขียนบทรายการโทรทัศน์ชาวอเมริกัน บักเขียนบทให้กับละครชุดทางโทรทัศน์หลายเรื่อง ได้แก่ "ซิกส์ฟีตอันเดอร์" ของเอชบีโอ, "โรม", "เดกซ์เตอร์"ของโชว์ไทม์, "เอเวรีบอดีเลิฟส์เรย์มอนด์", "โคช", "อินฮิวแมนส์", "ดิออบลองส์" และ "ไอรอนฟิสต์"
ไมเคิล วอลดรัน

ไมเคิล วอลดรัน (เกิด 23 เมษายน ค.ศ. 1987) เป็นนักเขียนบทและผู้อำนวยการสร้างชาวอเมริกันที่มีชื่อเสียงจากผลงานเรื่อง "ริกแอนด์มอร์ตี", "โลกิ", "ฮีลส์" และ "ดอกเตอร์สเตรนจ์อินมัลติเวิร์สออฟแมดเนส"
บิชา เค. อาลี

บิชา เค. อาลี (เกิดใน พ.ศ. 1989) เป็นนักแสดงตลกและนักเขียนบทภาพยนตร์ชาวอังกฤษ เธอได้รับการแต่งตั้งให้เป็นผู้ควบคุมการแสดงของละครชุดทางโทรทัศน์สตรีมมิ่งเรื่อง "มิสมาร์เวล" ของดิสนีย์+
เจเรมี สเลเตอร์

เจเรมี สเลเตอร์  เป็นนักเขียนและผู้อำนวยการสร้างภาพยนตร์และโทรทัศน์ชาวอเมริกันซึ่งมีชื่อเสียงจากผลงานภาพยนตร์ เช่น "แฟนทาสติกโฟร์" และ "เดธโน้ต" และละครชุดทางโทรทัศน์เช่น "ดิเอ็กซอร์ซิสต์" ซึ่งสเลเตอร์เป็นผู้สร้างขึ้นและเขารับหน้าที่เป็นผู้อำนวยการสร้าง
เจสซิกา เกา

เจสซิกา เกา  เป็นนักเขียนและผู้อำนวยการสร้างรายการโทรทัศน์ชาวอเมริกัน เธอมีชื่อเสียงจากผลงานในฤดูกาลที่สามของเรื่อง "ริกแอนด์มอร์ตี" เขียนบทตอน "พิกเกิลริก" เกายังเขียนบทให้กับละครต่าง ๆ อีกมากมาย เช่น "ซิลิคอนแวลลีย์", "โรบอตชิกเกน", "เดอะไมตีบี!", "แบ็กแอตเดอะบาร์นยาร์ด", "สตาร์วอร์ส: ดีทัวส์" และ ""
แมตต์ แชกแมน

แมตต์ แชกแมน  เป็นผู้กำกับภาพยนตร์โทรทัศน์และละครชาวอเมริกันและอดีตนักแสดงเด็ก เขาเคยกำกับตอนของเรื่อง "เดอะเกรท", "วันด้าวิสชั่น", "อิทส์ออลเวย์สซันนีอินฟิลาเดลเฟีย", "ฟาร์โก" และ "มหาศึกชิงบัลลังก์" เขาเป็นผู้อำนวยการฝ่ายศิลป์ของโรงละคร Geffen ในลอสแองเจลิส รัฐแคลิฟอร์เนีย
รอย ทอมัส

รอย วิลเลียม ทอมัส จูเนียร์ (เกิด 22 พฤศจิกายน ค.ศ. 1940) เป็นนักเขียนการ์ตูนและบรรณาธิการชาวอเมริกัน ซึ่งเป็นผู้สืบทอดคนแรกของสแตน ลี ในฐานะประธานบรรณาธิการของมาร์เวลคอมิกส์ เขาเป็นที่รู้จักอย่างดีจากการนำโคนันเดอะบาร์บาเรียน ฮีโรของนิตยสารพัลป์ มาสู่การ์ตูนอเมริกัน ด้วยการเพิ่มเนื้อเรื่องของตัวละครชื่อโรเบิร์ต อี. โฮวาร์ด และช่วยเปิดตัวความนิยมเกี่ยวกับนวนิยายดาบและเวทมนตร์ในการ์ตูน ทอมัสยังเป็นที่รู้จักจากการเป็นผู้นำในยุคทองของหนังสือการ์ตูนฮีโร โดยเฉพาะทีมซูเปอร์ฮีโร จัสติสโซไซอิตีออฟอเมริกาในคริสต์ทศวรรษ 1940 และสำหรับการเขียนบทที่ยาวนานเกี่ยวกับ"เอ็กซ์เมน" และ "ดิอเวนเจอรส์" ของมาร์เวล และ "ออลสตาร์สควอดรอน" ของดีซีคอมิกส์ รวมถึงเรื่องอื่น ๆ
เขาได้เป็นผู้ร่วมสร้างการ์ตูนวูล์ฟเวอรีน, ลู้ก เคจ, ฮาวอค, แบนชี และอีกมากมาย รวมถึงมีชื่ออยู่ในหอเกียรติยศหนังสือการ์ตูนของวิลล์ไอส์เนอร์ใน ค.ศ. 2010
วัดเขาสุวรรณประดิษฐ์

วัดเขาสุวรรณประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนสัก อำเภอดอนสัก จังหวัดสุราษฎร์ธานี มีเนื้อที่ 99 ไร่ 2 งาน 70 ตารางวา มีเนื้อที่ธรณีสงฆ์ จำนวน 3 แปลง 82 ไร่ 3 งาน 60 ตารางวา
วัดเขาสุวรรณประดิษฐ์ เดิมเรียกว่า วัดเขาล้าน เนื่องจากตั้งอยู่บนเนินโล่งเตียน ชาวบ้านมีความเชื่อว่าเป็นที่สถิตของพ่อท่านยอดเขา ซึ่งเป็นเทพยดารักษาเขาล้านและดินแดนโดยรอบ ผู้ดำเนินสร้างวัดคือ อาจารย์ทอง ท่านเป็นชาวจังหวัดสงขลาและเป็นเจ้าอาวาสรูปแรก ต่อมาพระราชรัตนกวี อดีตเจ้าคณะจังหวัดสุราษฎร์ธานี ได้เปลี่ยนชื่อวัดเป็น "วัดเขาสุวรรณประดิษฐ์" เพื่อความเป็นสิริมงคล มีความหมายว่า "วัดที่อาจารย์ทองสร้างขึ้นที่ภูเขา"
วัดเขาสุวรรณประดิษฐ์ตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2496 และได้รับการผูกพัทธสีมาเมื่อ พ.ศ. 2500
ปูชนียวัตถุที่สำคัญของวัด ได้แก่ พระประธานเนื้อโลหะสมัยอยุธยา พระพุทธรูปทรงเครื่อง (สำหรับใช้ประจำเรือพระ) พระบรมสารีริกธาตุบรรจุในเจดีย์จัตุรมุขซึ่งตั้งอยู่บนยอดเขา พระพุทธบาทจำลอง อนุสาวรีย์พระเจ้าวรวงศ์เธอ พระองค์เจ้าวิภาวดีรังสิตและมีรูปปั้นอดีตเจ้าอาวาส 3 รูป ในอุโบสถยังมีสังขารของพระครูสุวรรณประดิษฐ์การ หรือหลวงพ่อจ้อย เกจิอาจารย์ชื่อดังแห่งภาคใต้ ซึ่งท่านได้มรณภาพ เมื่อปี พ.ศ. 2536 ร่างของท่านอยู่ในโลงแก้ว
วัดพระใหญ่ (จังหวัดสุราษฎร์ธานี)

วัดพระใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ด้านทิศเหนือของเกาะสมุยใกล้กับหาดบ่อผุด ที่ตั้งของวัดอยู่บนเกาะเล็ก ๆ ที่มีชื่อว่า "เกาะฟาน" อยู่ในตำบลบ่อผุด อำเภอเกาะสมุย จังหวัดสุราษฎร์ธานี
ประวัติ.
วัดพระใหญ่เป็นธรณีสงฆ์ของวัดแหลมสุวรรณาราม อดีตเคยเป็นที่สำหรับฝังศพเด็กทารกและเด็กเล็กอายุไม่เกิน 10 ขวบมาเป็นเวลานาน จนท่านพระครูสันตินนทคุณได้มาพัฒนาตกแต่งสถานที่ให้ดูดีสวยงามขึ้น ต่อมาเมื่อปี พ.ศ. 2513 จัดให้มีที่พักสงฆ์และที่ปฏิบัติธรรมขึ้นในเกาะ โดยเริ่มสร้างองค์ "พระพุทธสันติทีปนาถ" หรือ "พระใหญ่เกาะฟาน" หรือ "พระพุทธโคดม" เมื่อปี พ.ศ. 2515 เป็นพระพุทธรูปปางมารวิชัย สีเหลืองทองทั้งองค์ ขนาดหน้าตักกว้าง 5 วา 9 นิ้ว สูง 12 เมตร ถือเป็นพระพุทธรูปองค์ใหญ่ที่สุดของภาคใต้ ประดิษฐานไว้กลางแจ้งบนยอดเขา
พ.ศ. 2549 เป็นปีที่ฉลองสิริราชสมบัติครบ 60 ปี ของพระบาทสมเด็จพระมหาภูมิพลอดุลยเดชมหาราช บรมนาถบพิตร ทางวัดพระใหญ่โดยพระครูสันตินนทคุณจึงได้ก่อสร้างเรือพระที่นั่งสุพรรณหงส์และมีธรรมจักรตั้งอยู่บนเรือ เพื่อถวายเป็นพระราชกุศลในครั้งนั้น
มัสยิดเชินเจิ้น

มัสยิดเชินเจิ้น  เป็นมัสยิดในอำเภอฝูเถียน เชินเจิ้น มณฑลกวางตุ้ง ประเทศจีน ถือเป็นมัสยิดที่ใหญ่ที่สุดในเชินเจิ้นและเป็นที่ตั้งของสมาคมมุสลิมเชินเจิ้น
สถาปัตยกรรม.
ตัวมัสยิดมีพื้นที่ 3,000 ตารางเมตร มีหอละหมาดหลัก อาคารบังเกอร์, ห้องทำน้ำละหมาด, สวน เป็นต้น โดยมีรูปแบบสถาปัตยกรรมอาหรับ
การเดินทาง.
ตัวมัสยิดสามารถเข้าถึงได้ในการเดินทางจากบริเวณตะวันออกของสถานีชั่งเหม่หลินในรถไฟใต้ดินเซินเจิ้น
ซารัฟชาน (ประเทศทาจิกิสถาน)

ซารัฟชาน  เป็นเมืองในภาคตะวันตกเฉียงเหนือของประเทศทาจิกิสถาน ตั้งอยู่บนที่ชันทางเหนือของทิวเขากิสซาร์ ตัวเมืองอยู่ในเขตอัยนี แคว้นซุฆด์ มีประชากร 2,400 คน (มกราคม ค.ศ. 2020)
โชนัง (จังหวัดชิบะ)

โชนัง  เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 7,743 คน 3240 ครัวเรือน ความหนาแน่นประชากร 120 คนต่อตารางกิโลเมตร และมีพื้นที่ทั้งหมด 
ภูมิศาสตร์.
โชนังตั้งอยู่ในภูมิประเทศที่เป็นภูเขากลางคาบสมุทรโบโซ มีพื้นที่ราบค่อนข้างน้อย เมืองนี้ยังคงมีแหล่งเกษตรกรรมเช่นเดียวกับเทศบาลอื่น ๆ ในภูมิภาค มีสนามกอล์ฟหลายแห่งตั้งอยู่เป็นหย่อม ๆ ในพื้นที่ โชนังตั้งอยู่ทางตะวันออกเฉียงใต้ของจังหวัดชิบะ ห่างจากชิบะ เมืองหลวงของจังหวัดชิบะ ประมาณ 25 กิโลเมตร และห่างจากใจกลางโตเกียว 50 ถึง 60 กิโลเมตร
ภูมิอากาศ.
โชนังมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโชนังคือ 15.1 °C ปริมาณน้ำฝนเฉลี่ยต่อปีอยู่ที่ 1684 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 25.9 °C และต่ำสุดในเดือนมกราคมที่ประมาณ 5.3 °C
สถิติประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของโชนังได้ลดลงเรื่อย ๆ ตลอด 70 ปีที่ผ่านมา
ประวัติศาสตร์.
โชนังเต็มไปด้วยแหล่งโบราณคดีจากยุคโจมง ยุคยาโยอิ และยุคโคฟุง ภายใต้การปฏิรูปริตสึเรียวในยุคนาระ พื้นที่ที่เป็นโชนังในปัจจุบันได้กลายเป็นส่วนหนึ่งของแคว้นคาซูซะ มีการตั้งวัดในพุทธนิกายเท็นไดสองแห่งในช่วงเวลานี้ ได้แก่ วัดคาซาโมริจิ และวัดโชฟูกูจิ ในตอนท้ายของยุคเฮอัง พื้นที่นี้อยู่ภายใต้การควบคุมของผู้นำทหาร ไทระ โนะ ทาดัตสึเนะ และได้รับช่วงควบคุมพื้นที่ต่อโดยทายาทในยุคคามากูระ ในปี 1456 ตระกูลทาเกดะได้สร้างปราสาทโชนังขึ้น ต่อมาหลังจากการก่อตั้งรัฐบาลโชกุนโทกูงาวะ โชนันได้กลายเป็นศูนย์กลางการกระจายสินค้าหลัก ที่เด่นที่สุดก็คือเกลือ โดยผ่านคาบสมุทรโบโซ เมืองโชนันในปัจจุบันก่อตั้งขึ้นเมื่อวันที่ 11 กุมภาพันธ์ 1955 จากการรวมเมืองโชนังเดิมกับหมู่บ้านข้างเคียง ได้แก่ นิชิมูระ ฮิงาชิมูระ และโทโยซากะ
การปกครอง.
โชนังมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 13 คน เมืองโชนัง รวมทั้งเทศบาลอื่นในอำเภอโชเซ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ.
ผลผลิตทางการเกษตรหลักของโชนังคือ ข้าว อีกทั้งเมืองนี้ยังมีการเพาะเห็ดชิตาเกะ และรากบัว นอกจากนี้ยังมีฟาร์มโคนมขนาดเล็กตั้งอยู่จำนวนหนึ่ง
การศึกษา.
โชนังมีโรงเรียนที่สังกัดเทศบาลเมือง ได้แก่ โรงเรียนประถม 1 แห่ง โรงเรียนมัธยมต้น 1 แห่ง และเมืองนี้ไม่มีโรงเรียนมัธยมปลาย
การขนส่ง.
รถไฟ.
โชนังไม่มีรถไฟให้บริการ
นีเบอลุงเงินลีท

นีเบอลุงเงินลีท  หรือ บทเพลงของนีเบอลุง เป็นบทกวีมหากาพย์ซึ่งเขียนขึ้นราว ค.ศ. 1200 เขียนในภาษาเยอรมันเก่าสมัยกลาง  เรียบเรียงจากเรื่องเล่าวีรตำนานเยอรมันแบบปากต่อปาก ซึ่งมีต้นกำเนิดบางส่วนจากเหตุการณ์และบุคคลในคริสต์ศตวรรษที่ 5 ถึง 6 ก่อนที่จะแพร่ไปทั่วแผ่นดินยุโรปที่พูดภาษาเยอรมัน ในไอซ์แลนด์มีบทกวีเนื้อเรื่องคล้ายแต่เขียนด้วยสำนวนท้องถิ่นที่ชื่อมหากาพย์เวิลซุงงา (Völsunga saga)
มหากาพย์นีเบอลุงเงินลีทถูกแต่งเป็นบทประพันธ์ยาวบทละสี่บรรทัด เนื้อเรื่องแบ่งออกเป็นสองส่วน: ส่วนแรกประกอบด้วยโคลง 1142 บท กล่าวถึงตอนที่ซีกวร์ด (หรือซีคฟรีท) อัศวินผู้กล้า สามารถสังหารมังกรและได้ครอบครองมหาสมบัตินีเบอลุง ถูกวางยาเสน่ห์จนแต่งงานกับครีมฮิลด์ เจ้าหญิงแห่งราชวงศ์บัวร์กุน ซีกวร์ดจับตัวบรึนฮิลเดอ ภรรยาคนแรกของเขามาถวายกษัตริย์กุนเทอร์ผู้เป็นพี่เขย แต่ต่อมา ซีกวร์ดถูกสังหารโดยฮาเกิน เสนาบดีของกษัตริย์กุนเทอร์ เนื่องจากความขัดแย้งระหว่างครีมฮิลด์และบรึนฮิลเดอ ทั้งสองแย่งชิงตำแหน่งมหาราชินี นำไปสู่สงครามระหว่างเครือญาติ
ส่วนที่สองประกอบด้วยโคลง 1236 บท กล่าวถึงการล้างแค้นของพระนางครีมฮิลด์และความหายนะของราชวงศ์บัวร์กุน ครีมฮิลด์สมรสใหม่กับกษัตริย์เอ็ทเซิลของพวกฮันส์ แล้วเชิญญาติวงศ์ฝั่งราชวงศ์บัวร์กุนมาร่วมงานเลี้ยง ก่อนที่จะสั่งทหารปิดทางเข้าออกห้องโถงและจุดไฟครอก ทุกคนเสียชีวิต หลังจากนั้น ครีมฮิลด์จึงฆ่ากษัตริย์กุนเทอร์และฮาเกิน อัศวินคนหนึ่งเห็นเหตุการณ์ก็รับไม่ได้จึงชักดาบสังหารครีมฮิลด์ เป็นอันจบบริบูรณ์
นีเบอลุงเงินได้รับการขนานนามว่าเป็นหนึ่งในบทกวีเยอรมันที่ทรงอำนาจที่สุดของยุคกลาง ถือเป็นกวีนิพนธ์ที่สำคัญยิ่งในเยอรมนี ออสเตรีย และยุโรปเหนือ นอกจากนี้ยังถูกนำไปสร้างสรรค์นำเสนอใหม่ในหลายรูปแบบ ที่โด่งดังที่สุดก็คือผลงานอุปรากรชุด "แหวนของนีเบอลุง" ของริชชาร์ท วากเนอร์ ซึ่งแต่งเสร็จสิ้นใน ค.ศ. 1874 ต้นฉบับตัวเขียนของนีเบอลุงเงินลีทจำนวนสามฉบับได้รับการขึ้นทะเบียนเป็นความทรงจำแห่งโลกโดยยูเนสโกเมื่อ ค.ศ. 2009
นีเบอลุงเงินลีท ได้รับการแปลเป็นภาษาไทยและตีพิมพ์เมื่อ ค.ศ. 2020 โดยคณะอักษรศาสตร์ จุฬาลงกรณ์มหาวิทยาลัย
พิพิธภัณฑ์ธนารักษ์ จังหวัดสงขลา

พิพิธภัณฑ์ธนารักษ์ จังหวัดสงขลา  เป็นพิพิธภัณฑ์จัดแสดงนิทรรศการเหรียญกษาปณ์และเงินตราไทย พร้อมกับบอกเล่าเรื่องราวเกี่ยวกับประวัติศาสตร์ เศรษฐกิจ และการใช้เงินตราท้องถิ่นของไทย ควบคู่กับการแสดงเงินตราประเภทต่าง ๆ ที่เคยใช้ในดินแดนภาคใต้ตั้งแต่อดีตจนถึงปัจจุบัน
การจัดแสดง.
พิพิธภัณฑ์ธนารักษ์ จังหวัดสงขลา เป็นพิพิธภัณฑ์ที่จัดแสดงเกี่ยวประวัติศาตร์เงินตราไทยตั้งแต่อดีตจนถึงปัจจุบัน และเหรียญกษาปณ์ในภูมิภาคของภาคใต้เป็นหลัก พร้อมเหรียญกษาปณ์และเงินตราไทย โดยเฉพาะที่พบในพื้นที่จังหวัดภาคใต้ออกมาหมุนเวียนจัดแสดง ณ ส่วนจัดแสดง 4 (พิพิธภัณฑ์ธนารักษ์ จังหวัดสงขลา) เพื่อให้เยาวชนและประชาชนที่อยู่ในส่วนภูมิภาคได้มีโอกาสเข้าชม รวมทั้งเป็นพิพิธภัณฑ์แหล่งเรียนรู้และค้นคว้าด้านประวัติศาสตร์เงินตราและเหรียญกษาปณ์ไทย ที่ตั้งของพิพิธภัณฑ์ตั้งอยู่บริเวณศาลากลางจังหวัดสงขลา (หลังเก่า) ถนนราชดำเนิน อำเภอเมือง จังหวัดสงขลา เปิดให้ประชาชนได้เข้าชมตั้งแต่วันจันทร์ - วันศุกร์ เวลา 08.30 - 16.30 น.ยกเว้นวันหยุดนักขัตฤกษ์ โดยไม่เก็บค่าเข้าชม
พิพิธภัณฑ์ธนารักษ์ จังหวัดสงขลายังมีการจำหน่ายเหรียญและผลิตภัณฑ์เหรียญ รวมถึงแลกเหรียญกษาปณ์ ซึ่งต่อมากรมธนารักษ์มีนโยบายขยายงานการบริหารจัดการเหรียญโดยการตั้งศูนย์บริหารจัดการเหรียญกษาปณ์ที่จังหวัดสงขลา และมีการโอนภารกิจด้านการรับ - จ่ายแลกเหรียญกษาปณ์ สังกัดสำนักบริหารเงินตรา (ปัจจุบันเป็นกองบริหารเงินตรา) ไปสังกัดสำนักงานธนารักษ์พื้นที่สงขลา
ไท่โจว

ไท่โจว เป็นนครระดับจังหวัดทางตอนกลางของมณฑลเจียงซู ภาคตะวันออกของประเทศจีน ตั้งอยู่บนฝั่งเหนือของแม่น้ำแยงซี มีอาณาเขตทางทิศตะวันออกติดกับหนานทง ทิศเหนือติดกับหยานเฉิง และทิศตะวันตกติดกับหยางโจว
การสำรวจสำมะโนประชากรปี 2010 พบว่ามีจำนวนประชากรอยู่ที่ 4,618,937 คน ซึ่ง 1,607,108 คนอาศัยอยู่ในเขตเมือง ซึ่งประกอบด้วย 3 เขต (ได้แก่ ไห่หลิง เจียงยั่น และเกากั่ง) มีนครระดับอำเภอที่มีผู้อยู่อาศัยมากกว่า 1 ล้านคนจำนวน 2 แห่ง ได้แก่ ซิงฮว่า 1,253,548 คน และไท่ซิง 1,073,921 คน ซึ่งเป็นนครระดับอำเภอ 2 แห่งที่สำคัญที่สุดในประเทศจีน
ไท่โจวเป็นบ้านเกิดของหู จิ่นเทา อดีตเลขาธิการพรรคคอมมิวนิสต์แห่งประเทศจีน เช่นเดียวกับเหมย หลันฟัง หนึ่งในนักแสดงงิ้วปักกิ่งที่มีชื่อเสียงที่สุดในประวัติศาสตร์จีนสมัยใหม่
เขตการปกครอง.
นครระดับจังหวัดไท่โจวแบ่งออกเป็นเขตปกครองระดับอำเภอ 6 แห่ง ได้แก่ 2 เขต และ 4 นครระดับอำเภอ
เขตปกครองระดับอำเภอเหล่านี้ยังแบ่งออกเป็นเขตปกครองระดับตำบล 105 แห่ง ได้แก่ 91 เมือง, 8 ตำบล และ 6 แขวง
ไทโจว

ไทโจว (อู๋สำเนียงไทโจว: Thecieu) หรือภาษาจีนกลางในไต้หวันออกเสียงว่า ไถโจว เป็นนครที่ตั้งอยู่ทางตอนกลางของชายฝั่งทะเลจีนตะวันออกภายในมณฑลเจ้อเจียง อยู่ห่างจากเซี่ยงไฮ้ไปทางทิศใต้ และอยู่ห่างจากหางโจว เมืองหลวงของมณฑล ไปทางทิศตะวันออกเฉียงใต้ ไทโจวมีอาณาเขตทางทิศเหนือติดกับหนิงปัว ทิศใต้ติดกับเวินโจว และทิศตะวันตกติดกับเช่าซิง จินหฺวา และหลีฉุ่ย ไทโจวมีฐานะเป็นนครระดับจังหวัด แบ่งการปกครองออกเป็น 3 เขต, 3 นครระดับอำเภอ และ 3 อำเภอ
ประชากร.
ในการสำรวจสำมะโนประชากรปี 2010 พบว่ามีประชากร 5,968,838 คน ซึ่ง 3,269,304 คนอาศัยอยู่ในพื้นที่เขตเมือง ซึ่งประกอบไปด้วย 3 เขต รวมถึงนครเวินหลิ่ง ซึ่งในปัจจุบันเป็นเขตเมืองขยาย (conurbation)
เขตการปกครอง.
ปัจจุบัน นครระดับจังหวัดไทโจวแบ่งออกเป็น 3 เขต, 3 นครระดับอำเภอ และ 3 อำเภอ
สุดาพร สีสอนดี

เรือตรีหญิง สุดาพร สีสอนดี (ชื่อเล่น: แต้ว; เกิด 4 ตุลาคม พ.ศ. 2534) เป็นนักกีฬามวยสากลสมัครเล่นหญิงทีมชาติไทย ที่ได้รับเหรียญทองแดงในโอลิมปิกฤดูร้อน 2020 และได้รับรางวัลเหรียญเงินในการแข่งรุ่น 60 กก. หญิง ในเอเชียนเกมส์ 2018 ซึ่งจัดขึ้นที่กรุงจาการ์ตา ประเทศอินโดนีเซีย
ส่วนในการแข่งมวยสากลสมัครเล่นหญิงชิงแชมป์โลก 2018 ซึ่งจัดขึ้นที่กรุงนิวเดลี ประเทศอินเดีย เธอได้รับรางวัลเหรียญเงินในการแข่งรุ่นไลท์เวท
ปัจจุบัน รับราชการที่วิทยาลัยพยาบาลกองทัพเรือ ศูนย์วิทยาการ กรมแพทย์ทหารเรือ ในการทำหน้าที่อาจารย์พลศึกษาให้กับนักเรียนพยาบาลกองทัพเรือ
ผลงาน.
โอลิมปิก.
โตเกียว 2020 เธอเป็นนักมวยหญิงทีมชาติไทยคนแรก ที่ได้รับเหรียญรางวัลจากการแข่งขันในกีฬาโอลิมปิก โดยได้เหรียญทองแดงในโอลิมปิกฤดูร้อน 2020 ที่กรุงโตเกียว ประเทศญี่ปุ่น ในปี พ.ศ. 2564
ดีแลน หวัง

หวัง เฮ่อตี้ (อักษรโรมัน: Wang Hedi; เกิด 20 ธันวาคม ค.ศ. 1998) หรือ ดีแลน หวัง (Dylan Wang) เป็นนักแสดง นักร้อง เป็นที่รู้จักจากบทบาท "เต้าหมิงซื่อ" ในซีรีส์โทรทัศน์ของจีนในปี ค.ศ. 2018 เรื่อง "Meteor Garden" (รักใสใสหัวใจ 4 ดวง) ซึ่งผลักดันให้เขามีชื่อเสียงในระดับนานาชาติ นอกจากนี้เขายังมีชื่อเสียงจากผลงานอื่น ๆ ในเรื่อง "Love Between Fairy and Devil (ของรักของข้า)"
ชีวิตช่วงแรก.
หวังเฮ่อตี้เกิดที่เมืองเล่อซาน มณฑลเสฉวน ในครอบครัวที่พ่อแม่เคยทำงานในโรงงานผลิตยา ต่อมาครอบครัวของเขาได้เปิดร้านขายอาหารประเภทจ้าฉวน ซึ่งเป็นอาหารเสียบไม้ทอดที่มีเอกลักษณ์เฉพาะของเสฉวน ตั้งแต่วัยเด็ก หวังเฮ่อตี้สนใจกีฬาบาสเกตบอลอย่างมาก
เมื่ออายุได้ 14 ปี เขาย้ายไปที่เมืองเฉิงตูเพื่อเข้าเรียนในโรงเรียนอาชีวศึกษา และสำเร็จการศึกษาจากวิทยาลัยการบินพลเรือนเสฉวนตะวันตกเฉียงใต้ ซึ่งเขายังทำหน้าที่เป็นนายแบบในโปสเตอร์ประชาสัมพันธ์ของโปรแกรมอบรมพนักงานต้อนรับบนเครื่องบินของวิทยาลัยอีกด้วย ในปี 2016 เขาชนะการแข่งขัน Sichuan Campus Celebrity Gala ซึ่งเป็นกิจกรรมที่จัดโดย Weibo Campus และได้รับการสนับสนุนจากมหาวิทยาลัยและวิทยาลัยหลายแห่ง
อาชีพ.
หวังเฮ่อตี้เริ่มต้นอาชีพในวงการบันเทิงในปี 2017 หลังจากชนะการแข่งขันในรายการ Super Idol ของ Youku ซึ่งเป็นก้าวสำคัญที่ทำให้เขาเริ่มได้รับการยอมรับในวงการ บทบาทแรกที่สร้างชื่อเสียงให้เขาเกิดขึ้นในปี 2018 เมื่อเขาแสดงเป็นเต้าหมิงซื่อในซีรีส์ Meteor Garden ซึ่งดัดแปลงจากมังงะญี่ปุ่นเรื่อง Boys Over Flowers
ในปีเดียวกัน เขาได้เข้าร่วมรายการวาไรตี้เรียลลิตี้โชว์ The Inn และร่วมกิจกรรมบาสเกตบอลสำหรับดารา เช่น Super Penguin League
ในปี 2019 เขารับบทในละครหลายเรื่อง เช่น Youth in the Flames of War และ Ever Night 2 (สยบฟ้าพิชิตปฐพี) ซึ่งออกอากาศในเดือนมกราคม 2020 เขายังร่วมในรายการวาไรตี้เชิงวัฒนธรรม The Summer Palace และเกมโชว์ The Irresistible
ในปี 2021 หวังเฮ่อตี้แสดงในละครโรแมนติกต่างวัย The Rational Life (ความรักหรือเหตุผล) และละครแฟนตาซีประวัติศาสตร์ Miss the Dragon (รักนิรันดร์ราชันมังกร)
ในปี 2022 เขาได้รับความนิยมอย่างมากจากบทบาทตงฟางชิงชางในซีรีส์ Love Between Fairy and Devil (ของรักของข้า) ซึ่งผลงานนี้ได้รับเสียงชื่นชมอย่างกว้างขวาง ในปีเดียวกันนี้ เขายังได้เปิดตัวแบรนด์เสื้อผ้าสตรีทแวร์ของตัวเองชื่อ D.DESIRABLE 
ในปี 2023 เขาแสดงในละครหลายเรื่อง เช่น Unchained Love ซึ่งเป็นละครโรแมนติกประวัติศาสตร์ Never Give Up ซิตคอมเกี่ยวกับการทำงาน และ Only for Love (จีบให้วุ่นลงทุนด้วยรัก ละครแนวโรแมนติกเกี่ยวกับธุรกิจ
ในต้นปี 2024 เขาได้ร่วมแข่งขันใน NBA All-Star Celebrity Game ขณะที่ในเดือนธันวาคม 2024 ผลงานที่เขาถ่ายทำเสร็จแล้วและอยู่ในระหว่างการเตรียมออกอากาศ ได้แก่ Guardians of the Dafeng ซึ่งเป็นละครแฟนตาซีประวัติศาสตร์ และ Light to the Night ละครแนวสืบสวน นอกจากนี้ ในปี 2024 หวังเฮ่อตี้ยังได้รับเลือกให้แสดงนำในภาพยนตร์ไซไฟเรื่อง Per Aspera Ad Astra ซึ่งถือเป็นบทบาทนำในภาพยนตร์ครั้งแรกของเขา
เบบี จาง

จาง หาน-ยฺวิ่น (อักษรโรมัน: Zhang Hanyun; เกิด 9 เมษายน พ.ศ. 2532) หรือที่รู้จักกันในชื่อ เบบี จาง เป็นนักร้องนักแสดงชาวจีน เข้าสู่วงการบันเทิงจากการประกวดร้องเพลงในรายการ Super Girl 2004 ตอนอายุ 16 ปี
วัดหลวง (จังหวัดแม่ฮ่องสอน)

วัดหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงใต้ อำเภอปาย จังหวัดแม่ฮ่องสอน ที่ดินตั้งวัดมีเนื้อที่ 7 ไร่ 3 งาน 59 ตารางวา
วัดหลวงสร้างเมื่อ พ.ศ. 2346 เดิมเป็นวัดร้างมาก่อน มีพระพุทธรูปใหญ่ก่อด้วยอิฐถือปูนได้ทรุดโทรมไป ต่อมาเมื่อ พ.ศ. 2442 พระยาดำรงพ่อเมืองปายได้ถึงแก่พิราลัยไป บุตรของพระยาดำรง คือ พระยาราช มาปกครองแทน แล้วได้นำราษฎรในอำเภอปายสร้างเจดีย์วัดหลวงก่อน สร้างครอบองค์พระพุทธรูป ใช้เวลา 3 ปี จึงแล้วเสร็จ พระยาราชเสมาใส่ยอดเมื่อ พ.ศ. 2444 โดยมีพระออเป็นเจ้าอาวาสและเป็นทั้งเจ้าคณะอำเภอปกครองคณะสงฆ์ ในสมัยนี้วัดเจริญรุ่งเรืองมาก ต่อมาเมื่อ พ.ศ. 2450 ต่อมาพระออได้ถึงแก่มรณะภาพไป มีพระหลู่หรือพระเชียงตองเป็นเจ้าอาวาสแทน ต่อมาไม่นานพระเชียงตองกลับไปเมืองพม่า มีพระเกหล่ามาอยู่แทนชั่วคราว ต่อมาคณะศรัทธาไปนิมนต์พระภิกษุโยงจากวัดทุ่งโป่งมาเป็นเจ้าอาวาสแทน ต่อมา พ.ศ. 2496 พระครูอนุศิษย์ศาสนการได้มรณะภาพไป พระครูโสภณสวัสดิการ เจ้าอาวาสวัดโป่งเวียงเหนือได้รับพระบรมราชโองการโปรดเกล้าฯ แต่งตั้งให้เป็นเจ้าคณะอำเภอปาย แทนพระครูอนุศิษย์ศาสนการ วัดได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2494
เจดีย์มีศิลปกรรมแบบไทใหญ่ที่ถือเป็นหนึ่งในสัญลักษณ์ของเมืองปาย นอกจากนี้ยังมีพระพุทธรูปเก่าแก่ 2 องค์ คือ พระเจ้าเพชรและพระพาราละอ่อง
วัดคลองตันราษฎร์บำรุง

วัดคลองตันราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกษตรพัฒนา อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 40 ไร่ 1 งาน 59 ตารางวา มีที่ธรณีสงฆ์ จำนวน 1 แปลง เนื้อที่ 3 ไร่ 2 งาน 33 ตารางวา
วัดคลองตันราษฎร์บำรุงตั้งเมื่อ พ.ศ. 2439 สถานที่ตั้งวัดอยู่ริมคลองตันด้านทิศใต้ ผู้สร้างวัดคือ นายโตและนางพ่วง แซ่เล็ก โดยยกที่ดินให้ 13 ไร่ 2 งาน และทำนุบำรุงมาจนถึงปัจจุบัน ได้รับพระราชทานวิสุงคามสีมาเมื่อ พ.ศ. 2474 เขตวิสุงคามสีมากว้าง 80 เมตร ยาว 80 เมตร 
อาคารเสนาสนะ ได้แก่ อุโบสถกว้าง 80 เมตร ยาว 80 เมตร สร้างเมื่อ พ.ศ. 2533 เป็นอาคารคอนกรีตเสริมเหล็ก ศาลาการเปรียญกว้าง 13.60 เมตร ยาว 31.10 เมตร สร้างเมื่อ พ.ศ. 2439 เป็นอาคารทรงไทยยกพื้น หอสวดมนต์กว้าง 9 เมตร ยาว 29 เมตร สร้างเมื่อ พ.ศ. 2441 เป็นอาคารทรงไทย กุฏิสงฆ์จำนวน 1 หลัง เป็นอาคารไม้ วิหารกว้าง 12 เมตร ยาว 15 เมตร เป็นอาคารทรงไทย อยู่รวมกับหอฉันแบ่งเป็น 30 ห้อง สร้างเมื่อ พ.ศ. 2441 ศาลาอเนกประสงค์กว้าง 16 เมตร ยาว 31 เมตร สร้างเมื่อ พ.ศ. 2484 เป็นอาคารคอนกรีตเสริมเหล็ก ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก ปูชนียวัตถุมี พระประธานประจำอุโบสถ ขนาดหน้าตักกว้าง 59 นิ้ว สร้างเมื่อ พ.ศ. 2439 และพระบูชาอีก 3 องค์
จอห์น บิวเซ็มมา

จอห์น บิวเซ็มมา (/bjuːˈsɛmə/) มีชื่อเกิดว่า โจวันนี นาตาเล บุชเชมา (11 ธันวาคม ค.ศ. 1927 – 10 มกราคม ค.ศ. 2002) เป็นนักวาดหนังสือการ์ตูนชาวอเมริกัน และเป็นหนึ่งในผู้นำของมาร์เวลคอมิกส์ในคริสต์ทศวรรษ 1960 และ 1970 บริษัทได้ก้าวขึ้นสู่การเป็นผู้นำในอุตสาหกรรมและการขยายไปยังกลุ่มบริษัทวัฒนธรรมประชานิยมหลัก ๆ ในเวลาต่อมา น้องชายของเขา ซาล บิวเซ็มมา ยังเป็นนักวาดหนังสือการ์ตูนเช่นกัน
บิวเซ็มมามีชื่อเสียงจากผลงานชุด "ดิอเวนเจอร์ส" และ "ซิลเวอร์เซิร์ฟเฟอร์" และมีเรื่องราวมากกว่า 200 เรื่องที่โดดเด่นเช่น โคนันเดอะบาร์บาเรียน ฮีโรนวนิยายดาบและเวทมนตร์ นอกจากนี้เขายังเขียนอย่างน้อยหนึ่งเรื่องหลักของมาร์เวลที่สำคัญเกือบทุกเรื่อง รวมถึงนิตยสารชั้นนำสองเล่มของบริษัทคือ "แฟนทาสติกโฟร์" และ "ธอร์" 
เขาได้รับการแต่งตั้งให้เข้าหอเกียรติยศหนังสือการ์ตูนวิลไอส์เนอร์ใน ค.ศ. 2002
วัดบางเกาะเทพศักดิ์

วัดบางเกาะเทพศักดิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมน้ำคลองแควอ้อม ซึ่งเป็นคลองย่อยออกมาจากแม่น้ำแม่กลอง ในตำบลแควอ้อม อำเภออัมพวา จังหวัดสมุทรสงคราม
ประวัติ.
วัดบางเกาะเทพศักดิ์วัดโบราณสมัยกรุงศรีอยุธยา ตั้งเป็นวัดเมื่อ พ.ศ. 2300 ไม่ทราบว่าใครเป็นผู้สร้าง และได้รับพระราชทานวิสุงคามสีมาเมื่อ พ.ศ. 2320 เจ้าอาวาสรูปปัจจุบันระบุว่า แต่เดิมชื่อว่า วัดเกาะกาหลง ต่อมาเปลี่ยนชื่อมาเป็น วัดบางเกาะกรรณิการาม ใกล้กับวัดนี้มีวัดร้างอยู่หนึ่งวัด คือ "วัดจำปาศักดิ์" จนเมื่อ พ.ศ. 2496 ได้รวมสองวัดเป็นวัดเดียว ใช้ชื่อว่า "วัดบางเกาะเทพศักดิ์"
อาคารเสนาสนะและปูชนียวัตถุ.
อุโบสถหลังเก่าซึ่งน่าจะร่วมสมัยกับอุโบสถวัดบางกุ้ง แต่ปัจจุบันอุโบสถได้รับการบูรณะซ่อมแซมใหม่แล้วในปี พ.ศ. 2425 พระมณฑปอาคารรูปทรงสี่เหลี่ยม หลังคาเครื่องไม้และสร้างซ้อนกันเป็นชั้น ๆ จำนวน 7 ชั้น โดยยอดบนสุดมีขนาดเล็กรูปทรงคล้ายจอมแห มุงกระเบื้องดินเผา
ปูชนียวัตถุ ได้แก่ พระพุทธรูปทรงเครื่องใหญ่พระพุทธรูปสำริดประทับนั่งขัดสมาธิราบบนฐานบัว แสดงปางมารวิชัย พระพุทธรูปหินทรายแดงภายในระเบียงพระมณฑป และบริเวณวัดพบชิ้นส่วนพระพุทธรูปจำนวนหนึ่งเป็นพระพุทธรูปหินทรายแดง พอกทับด้วยปูนปั้นลงรักปิดทอง ประทับนั่งแสดงปางสมาธิและปางมารวิชัย ศิลปะอยุธยาตอนปลายถึงรัตนโกสินทร์ตอนต้น บริเวณหน้าอุโบสถเป็นที่ประดิษฐานของเทพทันใจ ภายในอุโบสถประดิษฐานของ "หลวงพ่อเพชรมงคลอุดมโชค" พระประธานองค์ใหญ่ปางสะดุ้งมารที่สร้างขึ้นในช่วงสมัยปลายกรุงศรีอยุธยา วิหารพระศรีสมุทรศักยมุนีเป็นวิหารจัตุรมุขที่สร้างด้วยหินอ่อนเกือบทั้งหลัง ภายในประดิษฐาน "พระศรีสมุทรศักยมุนี" ซึ่งหล่อด้วยทองเหลืององค์ใหญ่ปางอุ้มบาตร สูง 3 เมตร 80 เซนติเมตร บริเวณฝาผนังเป็นที่เก็บรวบรวมวัตถุสิ่งของต่าง ๆ ที่ล้ำค่า เช่น รูปภาพ ตาลปัตร และอื่น ๆ อีกมากมาย นอกจากนี้ยังเป็นที่ประดิษฐานของพระบรมสารีริกธาตุและพระธาตุเขี้ยวแก้วบรรจุอยู่ด้านในผอบ ซึ่งพระอาจารย์ทรัพย์ อดีตเจ้าอาวาสได้จำลองมาจากประเทศศรีลังกา และสมเด็จพระสังฆราชเจ้า กรมหลวงวชิรญาณสังวร ประทานให้วัดบางเกาะเทพศักดิ์แห่งนี้
วัดหว้าเอน (จังหวัดนครปฐม)

วัดหว้าเอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ฝั่งทิศตะวันออกของลำน้ำบางแขม ในหมู่ที่ 10 บ้านไร่ ตำบลโพรงมะเดื่อ อำเภอเมืองนครปฐม จังหวัดนครปฐม
พื้นที่บริเวณรอบวัดหว้าเอนน่าจะมีชุมชนโบราณมาแล้วตั้งแต่สมัยอยุธยา แต่สันนิษฐานกันว่าตัววัดในปัจจุบันน่าจะสร้างขึ้นในสมัยรัตนโกสินทร์ โดยพิจารณาจากอุโบสถเก่าและหมู่กุฏิเรือนไทยซึ่งพบได้ตามวัดที่สร้างขึ้นในสมัยอยุธยาตอนปลายถึงรัตนโกสินทร์ตอนต้นริมฝั่งลำน้ำต่าง ๆ ในภาคกลางและภาคตะวันตก วัดเริ่มตั้งเมื่อประมาณ พ.ศ. 2445 และได้รับพระราชทานวิสุงคามสีมาในปีเดียวกัน
อุโบสถเก่ามีขนาด 5 ห้อง ได้รับการซ่อมแซมส่วนหลังคาด้วยการมุงด้วยกระเบื้องดินเผาเคลือบใหม่ ส่วนหน้าบันเป็นปูนปั้นรูปมงกุฎวางบนพานรองเหนือแท่นฐาน ประดับสองข้างด้วยฉัตรและคชสีห์ พื้นภายในปูด้วยกระเบื้องเคลือบแบบใหม่เช่นเดียวกัน ไม่มีภาพจิตรกรรมภายใน กำแพงแก้วเดิมโดยรอบถูกรื้อลงไปหมดแล้ว เหลือเพียงร่องรอยฐานรากให้เห็นซากวิหารน้อย ปัจจุบันเหลือให้เห็นเพียงส่วนฐานและราวบันไดทางขึ้น ส่วนเหนือขึ้นไปพังลงมาหมดแล้ว ไม่เหลือหลักฐานเดิมให้เห็นเลย ปัจจุบันใช้เป็นส่วนครัวของวัด กุฏิมีลักษณะเป็นกุฏิไม้ทรงไทยล้อมรอบลานพื้นไม้ตรงกลางซึ่งใช้เป็นทั้งสถานที่ฉันภัตตาหารและปฏิบัติศาสนกิจอื่น ๆ มีบันไดทางขึ้นก่ออิฐถือปูนก่อประชิดกับหมู่กุฏิเรือนไทยทางด้านหน้าทิศใต้ 1 ทาง และทั้งสองฟากข้างทิศเหนือด้านละ 1 ทาง
วัดโคก (จังหวัดปทุมธานี)

วัดโคก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมฝั่งเหนือของคลองวัดโคก ในท้องที่ตำบลบางปรอก อำเภอเมืองปทุมธานี จังหวัดปทุมธานี ปัจจุบันพระครูปทุมธรรมาภิรักษ์ (ชมพู) ดำรงตำแหน่งเจ้าอาวาส
วัดโคกเป็นวัดมอญ ข้อมูลกรมการศาสนาระบุว่าตั้งวัดเมื่อ พ.ศ. 2409 และได้รับพระราชทานวิสุงคามสีมาเมื่อ พ.ศ. 2411 ภายในวัดมีพระประธานปางสมาธิ เจดีย์มอญก่อสร้างแบบก่ออิฐถือปูนทาสีขาว ซึ่งใน พ.ศ. 2561 เกิดฟ้าผ่าลงที่ยอดขององค์เจดีย์ ทำให้เกิดความเสียหาย ทางวัดจึงได้บูรณะและอัญเชิญพระอัฐิธาตุมาบรรจุที่เจดีย์องค์นี้ด้วย ศาลาการเปรียญก่อสร้างด้วยไม้สัก เสาเป็นไม้แดงมีอายุ 100 ปีเศษ ศาลาท่าน้ำผุพังไปแล้ว ส่วนอุโบสถได้รับการบูรณะให้อยู่ในสภาพดี วัดยังมีธรรมาสน์เก่าทำด้วยไม้มะเกลือฝังมุกอายุกว่าร้อยปี
วัดคลองตาคล้าย

วัดคลองตาคล้าย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านคลองตาคล้าย ตำบลไทรน้อย อำเภอไทรน้อย จังหวัดนนทบุรี มีที่ดินตั้งวัดเนื้อที่ 23 ไร่ และมีที่ธรณีสงฆ์จำนวน 1 แปลง เนื้อที่ 52 ไร่ 3 งาน 84 ตารางวา
วัดคลองตาคล้ายสร้างเมื่อ พ.ศ. 2450 ชาวบ้านที่ได้มาบุกเบิกถางป่ากระทุ่มมืดและมาจับจองที่ดินทำนาในบริเวณบ้านคลองตาคล้ายได้ช่วยกันสร้างวัด โดยนายวิง วิงประวัติ เป็นผู้บริจาคที่ดินเพื่อสร้างวัด และเนื่องจากวัดตั้งอยู่ริมคลองตาคล้าย จึงเรียกชื่อวัดตามที่ตั้งว่า "วัดคลองตาคล้าย" วัดได้รับพระราชทานวิสุงคามสีมาเมื่อวันที่ 13 เมษายน พ.ศ. 2459 นับเป็นการสร้างอุโบสถหลังแรกของวัดนี้ ต่อมาได้สร้างอุโบสถหลังใหม่แทนหลังเดิม อุโบสถหลังใหม่ได้ประกอบพิธีผูกพัทธสีมาเมื่อวันที่ 25 กุมภาพันธ์ พ.ศ. 2535
อาคารเสนาสนะสำคัญได้แก่ อุโบสถ กว้าง 8 เมตร ยาว 23 เมตร สร้างเมื่อ พ.ศ. 2514 ลักษณะทรงไทย มีช่อฟ้า ใบระกา บัวปลายเสา คันทวย หน้าบันประดับด้วยกระจกและปิดทอง ภายในประดิษฐานพระประธานนามว่า "หลวงพ่อบัวขาว" กุฏิสงฆ์ จำนวน 9 หลัง สร้างขึ้นตั้งแต่ พ.ศ. 2510 เป็นต้นมา และศาลาการเปรียญ กว้าง 18.50 เมตร ยาว 50.50 เมตร
การบูชาพระคัมภีร์

การบูชาพระคัมภีร์ (จากภาษากรีกโบราณ: βιβλίον "biblion", "หนังสือ" และคำต่อท้าย -λατρία "-latria", "การบูชา") เป็นการบูชาหนังสือ การไหว้รูปเคารพหนังสือ หรือทำให้หนังสือเป็นพระเจ้า โดยเป็นรูปแบบหนึ่งของการบูชารูปปั้น โองการจากคัมภีร์บางศาสนาสั่งห้ามไม่ให้บูชาสัญลักษณ์ แต่ต่อมาโองการจากคัมภีร์ทำให้มีความศักดิ์สิทธิ์เหมือนรูปปั้น และผู้ศรัทธาอาจจบลงที่การบูชาหนังสือ การบูชาพระคัมภีร์สามารถนำไปสู่ลัทธิฟื้นฟู (revivalism), ไม่อนุญาตตำหนิ และการข่มเหงหลักคำสอนที่ไม่เป็นที่นิยม
ศาสนาคริสต์ใช้คำนี้ถึงผู้ที่ความจงรักภักดีต่อคัมภีร์ไบเบิลแบบสุดขั้ว หรือหลักคำสอนของผู้ที่ไม่เข้าใจคำภีร์ไบเบิล (biblical inerrancy) ผู้สนับสนุนความไม่เข้าใจในพระคัมภีร์ไบเบิลมักชี้จุดยืนยันความเชื่อของตน (เช่น 2 ทิโมธี 3:16–17) การตีความว่าคัมภีร์ไบเบิลเป็นหลักฐานอันสมบูรณ์จากพระผู้เป็นเจ้า นักวิจารณ์มองว่าเป็นรูปแบบการบูชา ดังตัวอย่างจากยอห์น 5:39–40
เพื่อระบุว่าพระเยซูตรัสแก่มนุษยชาติให้มีความสัมพันธ์กับพระเจ้ามากกว่าการตามกฎหมายอย่างหน้ามืดตามัว
ในอดีต ศาสนาคริสต์ไม่อนุมัติให้สักการะคัมภีร์ไบเบิล โดยสักการะพระเจ้าเท่านั้น ชาวคริสต์บางส่วนเชื่อว่าอำนาจในพระคัมภีร์มาจากพระเจ้า ผ่านทางแรงบันดาลใจจากโองการ ไม่ใช่ในตัวโองการ
คำว่า "การบูชาพระคัมภีร์" ไม่ได้สื่อถึงความเชื่อ แต่ในอภิปรายผลเทววิทยาอาจใช้คำว่า การดูหมิ่น (pejorative) เพื่อสื่อถึงการปฏิบัติของฝ่ายตรงข้าม.
ฝ่ายตรงข้ามอาจใช้คำว่า "การบูชาพระคัมภีร์" กับบางกลุ่ม ได้แก่ โปรเตสแตนต์แบบมูลฐานนิยมกับอีแวนจาลิคัล เช่น ขบวนการคิงเจมส์เท่านั้น (King James Only movement) ที่สนับสนุนความไม่เข้าใจในพระคัมภีร์ และ "โซลาสคริปตูรา" (พระคัมภีร์คืออำนาจศักดิ์สิทธิ์อย่างเดียว)
วัดพุทธปัญญา

วัดพุทธปัญญา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี
วัดพุทธปัญญาตั้งวัดเมื่อวันที่ 3 มิถุนายน พ.ศ. 2542 โดยนางสาวไสว ทองแจ้ง บริจาคที่ดินถวายหลวงพ่อปัญญานันทภิกขุ เพื่อสร้างวัดถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดชในมหามงคลสมัยพระราชพิธีกาญจนาภิเษก วัดได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556
อาคารเสนาสนะได้แก่ อุโบสถกลางน้ำซึ่งประดิษฐานพระพุทธแสนสุข กว้าง 17.50 เมตร ยาว 17.50 เมตร ศาลาการเปรียญ สร้างเมื่อ พ.ศ. 2547 เป็นอาคารคอนกรีตเสริมเหล็กทรงไทยประยุกต์ 2 ชั้น หอสวดมนต์ สร้างเมื่อ พ.ศ. 2541 เป็นอาคารครึ่งตึกครึ่งไม้ กุฏิสงฆ์ เป็นอาคารไม้และอาคารครึ่งตึกครึ่งไม้ ศาลาอเนกประสงค์ สร้างเมื่อ พ.ศ. 2547 เป็นอาคารครึ่งตึกครึ่งไม้ และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุสำคัญมีพระประธานประจำศาลาการเปรียญปางมารวิชัย สร้างเมื่อ พ.ศ. 2548 และพระอรหันต์ 8 ทิศ สร้างเมื่อ พ.ศ. 2548
ออนเดอะกราวด์

"ออนเดอะกราวด์"  เป็นเพลงเปิดตัวของนักร้องชาวเกาหลีใต้ โรเซ สมาชิกวงแบล็กพิงก์ ออกจำหน่ายวันที่ 12 มีนาคม ค.ศ. 2021 และเผยแพร่ทีเซอร์ของมิวสิกวิดีโอในวันที่ 7 มีนาคม ผ่านสังกัดวายจีและอินเตอร์สโคป เป็นเพลงหลักจากซิงเกิลอัลบั้ม "อาร์" เพลงเขียนโดยโรเซ ร่วมกับเอมี อัลเลน, ราอุล กูบีนา, จอน เบลเลียน, จอร์เจน โอเดอการ์ด และเท็ดดี พัก ขึ้นสูงสุดอันดับที่ 4 บนแกออนดิจิทัลชาร์ต
เบื้องหลัง.
เมื่อวันที่ 2 มีนาคม ค.ศ. 2021 มีการประกาศว่าโรเซจะเปิดตัวเป็นศิลปินเดี่ยวในวันที่ 12 มีนาคม ทำให้เธอเป็นสมาชิกคนที่สองของแบล็กพิงก์ ต่อจากเจนนีที่เปิดตัวเป็นศิลปินเดี่ยวในเดือนพฤศจิกายน ค.ศ. 2018 วันถัดมา วายจีได้เผยแพร่โปสเตอร์พร้อมกับชื่อเพลงก่อนวางจำหน่าย คือ "ออนเดอะกราวด์" ทีเซอร์ของมิวสิกวิดีโอเวอร์ชันแรกในวันที่ 7 มีนาคม และเวอร์ชันที่สองในวันที่ 9 มีนาคม ต่อมาวายจีได้เปิดเผยรายชื่อเพลงในอัลบั้มพร้อมกับยืนยันการมีส่วนร่วมของโรเซในการแต่งเพลงเป็นครั้งแรก
การวางองค์ประกอบเพลง.
"ออนเดอะกราวด์" ถูกเขียนขึ้นโดยโรเซ, เอมี อัลเลน, ราอุล กูบีนา, จอน เบลเลียน, จอร์เจน โอเดอการ์ด และเท็ดดี พัก เป็นเพลงแนวอิเล็กโทรป็อปและป็อปที่มีองค์ประกอบเป็นซินท์ป็อปและจังหวะดนตรีอีดีเอ็มที่เสริมด้วยกีตาร์โปร่ง คอร์ดของเพลงดำเนินด้วยท่อนเวิร์สที่เป็นเสียงลมแทรก (breathy voice) ตามด้วยท่อนคอรัสที่มีลักษณะแดนซ์ป็อปอย่างหนักหน่วง และจบลงด้วยเสียงของโรเซที่เพิ่มสูงขึ้น ด้านเนื้อเพลง "ออนเดอะกราวด์" เป็นเพลงที่โรเซเล่าเรื่องเกี่ยวกับชีวิตที่ประสบความสำเร็จ จนมาตระหนักได้ว่าตัวตนของเธอเองคือสิ่งที่สำคัญที่สุด ในด้านสัญกรณ์ดนตรี (musical notation) เขียนขึ้นในคีย์ซีเมเจอร์ด้วยเทมโป 189 จังหวะต่อนาที และมีความยาว 2 นาที 48 วินาที
การส่งเสริมเพลง.
มิวสิกวิดีโอ.
มิวสิกวิดีโอกำกับโดยฮัน ซา-มิน และเผยแพร่ครั้งแรกในวันที่ 12 มีนาคม ค.ศ. 2021 บนช่องอย่างเป็นทางการของแบล็กพิงก์ในยูทูบ หลังจากมิวสิกวิดีโอถูกเผยแพร่ "ออนเดอะกราวด์" ทำลายสถิติเพลง "เจนเทิลแมน" ของไซ หลังจากมียอดวิวมากที่สุดใน 24 ชั่วโมงแรกของศิลปินเดี่ยวชาวเกาหลีใต้ ด้วยจำนวน 41.6 ล้านครั้ง
การแสดง.
ในวันที่ 14 มีนาคม ค.ศ. 2021 โรเซแสดงเพลง "ออนเดอะกราวด์" ในรายการ "อินกีกาโย" ทางช่องเอสบีเอส และรายการ "เดอะทูไนต์โชว์สตาร์ริงจิมมีแฟลลอน" ทางช่องเอ็นบีซีในวันที่ 16 มีนาคม โรเซยังแสดงเพลง "ออนเดอะกราวด์" ในรายการ "เอ็มเคานต์ดาวน์" ในวันที่ 18 มีนาคม "โชว์! มิวสิกคอร์" ในวันที่ 20 มีนาคม และ "อินกีกาโย" อีกครั้งในวันที่ 21 มีนาคม
วัดหางดง (อำเภอหางดง)

วัดหางดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหางดง อำเภอหางดง จังหวัดเชียงใหม่
วัดหางดงสร้างเมื่อ พ.ศ. 2320 แต่ตามประวัติของกรมการศาสนาแจ้งว่าสร้างประมาณปี พ.ศ. 2027 เดิมชื่อว่า วัดสันดอนแก้ว หรือ วัดดอนแก้ว สร้างในปลายสมัยพระเจ้าติโลกราช (พ.ศ. 1985–2030) เมื่อทางราชการได้มีการเปลี่ยนแปลงการปกครองมีการตั้งแขวงแม่ท่าช้าง เป็นอำเภอหางดง จึงได้เปลี่ยนชื่อมาเป็น วัดบ้านดง เพื่อให้สอดคล้องกับชื่อหมู่บ้าน และเปลี่ยนมาเป็น "วัดหางดง" จนถึงปัจจุบัน
วิหารเป็นสถาปัตยกรรมแบบล้านนาที่มีความงดงามมากแห่งหนึ่ง รูปแบบทรวดทรงของวิหารมีลักษณะคล้ายคลึงกับวัดต้นเกว๋น อำเภอหางดง ซึ่งมีประวัติว่าสร้างในตอนต้นพุทธศตวรรษที่ 25 เข้าใจว่าวัดหางดงก็คงจะสร้างขึ้นในระยะเวลาใกล้เคียงกัน วิหารมีแผนผังที่มุขยื่นออกด้านข้างซึ่งควรเป็นแผนผังของวิหารราวต้นพุทธศตวรรษที่ 25 ที่หน้าแหนบวิหารและเสาภายในวิหารประดับด้วยลายปูนปั้นที่มีฝีมือเป็นเอกลักษณ์ นอกจากนี้ยังมีภาพจิตรกรรมฝาผนังแต่ยังเขียนไม่เสร็จ วัดมีธรรมาสน์ชนิดไม้ทาชาดเขียนลายทองประดับกระจก ศิลปะล้านนา พุทธศตวรรษที่ 25 กว้างยาว 149 เซนติเมตร สูง 492 เซนติเมตร
ซูบุนตู

ซูบุนตู  เป็นระบบปฏิบัติการจำพวกการแจกจ่ายลินุกซ์ที่ต่อยอดมาจากอูบุนตูของคาโนนิคัล คำว่า "Xubuntu" เป็นคำผสมของคำว่า "Xfce" กับ "Ubuntu" เพราะมันใช้ Xfce เป็นสิ่งแวดล้อมเดสก์ท็อปแทนกะโนม
ชิน ฮเย-ซ็อน

ชิน ฮเย-ซ็อน  เป็นนักแสดงชาวเกาหลีใต้ เกิดเมื่อวันที่ 31 สิงหาคม พ.ศ. 2532 ที่โซล ประเทศเกาหลีใต้
ผลงาน.
ละครโทรทัศน์.
See You In My 19th Life || ban ji-eum
การีม ลากวก

การีม ฟลอร็อง ลากวก (4 สิงหาคม ค.ศ. 1975 –) เป็นนักกีฬาขี่ม้าโอลิมปิกชาวฝรั่งเศส เขาเป็นตัวแทนประเทศของเขาในการแข่งโอลิมปิกฤดูร้อน 2016 ซึ่งเขาได้รับรางวัลเหรียญทองในการแข่งประเภททีม และจบอันดับที่ 28 ในประเภทบุคคลด้วยม้าที่ชื่อ "อ็องเตเบ"
ลากวกเข้าร่วมการแข่งเวิลด์อีเควสเทรียนเกมส์ (ในปี ค.ศ. 2006 และ 2010) และในอีเวนติงชิงแชมป์ยุโรปสามครั้ง (ในปี ค.ศ. 2009, 2013 และ 2015) เขาได้รับรางวัลเหรียญทองแดงจากประเภททีมในปี ค.ศ. 2013 และ 2015 ในขณะเดียวกัน ความสำเร็จที่ยิ่งใหญ่ที่สุดของเขาคืออันดับที่ 10 จากการแข่งเวิลด์เกมส์ 2006 ซึ่งจัดขึ้น ณ อาเคิน ประเทศเยอรมนี
คารี สก็อกแลนด์

คารี สก็อกแลนด์  เป็นผู้กำกับภาพยนตร์, นักเขียนบทและผู้อำนวยการสร้างชาวแคนาดา ในปี พ.ศ. 2559 เธอได้ร่วมก่อตั้งบริษัทโปรดักชั่นอิสระชื่อ Mad Rabbit โครงการล่าสุดของเธอคือละครชุดทางโทรทัศน์เรื่อง"เดอะฟอลคอนและเดอะวินเทอร์โซลเจอร์" ของมาร์เวลสตูดิโอส์
รีส ทอมัส (ผู้กำกับ)

รีส ทอมัส (เกิด 18 กันยายน พ.ศ. 2522) เป็นผู้กำกับและผู้อำนวยการสร้างชาวเวลส์ที่มีชื่อเสียงจากรายการ "แซเทอร์เดย์ไนต์ไลฟ์" ของเอ็นบีซี และละครเรื่อง "ดอกคิวเมนทารีนาว!" ของ ไอเอฟซี
โอตากิ (จังหวัดชิบะ)

โอตากิ  เป็นเมืองที่ตั้งอยู่ในจังหวัดชิบะ ประเทศญี่ปุ่น เมืองนี้เป็นที่รู้จักเนื่องจากมีความเกี่ยวข้องกับฮนดะ ทาดากัตสึ แม่ทัพในยุคเอโดะ และปราสาทที่มีชื่อเสียงที่ตั้งอยู่ในเมืองนี้ ณ วันที่ 1 มกราคม 2019 เมืองนี้มีประชากรประมาณ 8,982 คน 3,820 ครัวเรือน ความหนาแน่นประชากร 69 คนต่อตารางกิโลเมตร และมีพื้นที่ทั้งหมด เป็นเมืองที่มีพื้นที่มากที่สุดในจังหวัดชิบะ (ไม่นับนคร)
ที่มาของชื่อ.
ชื่อของเมืองโอตากิในภาษาญี่ปุ่นประกอบด้วยตัวอักษร"คันจิ" 3 ตัว ได้แก่ ตัวแรก โอ (大) หมายถึง "ใหญ่", ตัวที่สอง ทะ (多) หมายถึง "มาก", และตัวที่สาม คิ (喜) หมายถึง "ความสุข"
ภูมิศาสตร์.
โอตากิเป็นเมืองที่ไม่มีทางออกสู่ทะเล ตั้งอยู่ใจกลางคาบสมุทรโบโซ ห่างจากนครชิบะ เมืองหลวงของจังหวัดชิบะ ประมาณ 35 กิโลเมตร และห่างจากใจกลางโตเกียว 60 ถึง 70 กิโลเมตร พื้นที่ทางตะวันตกเฉียงใต้ของโอตากิเป็นภูเขา โดยมีระดับความสูงค่อย ๆ ลดลงไปทางตะวันออกเฉียงเหนือของเมือง พื้นที่ประมาณร้อยละ 70 ของโอตากิปกคลุมไปด้วยป่า มีแม่น้ำอิซูมิไหลผ่านเมืองไปทางทิศตะวันออกเฉียงเหนือ และมีแม่น้ำโยโรไหลผ่านพื้นที่ทางตะวันตกของเมืองไปทางทิศเหนือ เมืองนี้ทอดตัวจากตะวันออกไปตะวันตกประมาณ 12 กิโลเมตร และจากเหนือไปใต้ประมาณ 19 กิโลเมตร
ภูมิอากาศ.
โอตากิมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโอตากิคือ 14.9 °C ปริมาณน้ำฝนเฉลี่ยต่อปีอยู่ที่ 1828 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 25.5 °C และต่ำสุดในเดือนมกราคมที่ประมาณ 5.3 °C
สถิติประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของโอตากิได้ลดลงในช่วง 70 ปีที่ผ่านมา และมีจำนวนประชากรในปัจจุบันน้อยกว่าเมื่อหนึ่งศตวรรษที่แล้ว
การปกครอง.
โอตากิมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 12 คน เมืองโอตากิ รวมทั้งนครคัตสึอูระ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ.
เศรษฐกิจของโอตากิส่วนใหญ่ขึ้นอยู่กับการผลิตข้าว การป่าไม้ และการผลิตถ่านไม้แบบดั้งเดิม แต่หลังจากสงครามโลกครั้งที่สองอุตสาหกรรมทั้งสามได้ลดลง เมืองนี้มีการเพาะปลูกเห็ดชิตาเกะและหน่อไม้เป็นผลิตภัณฑ์ทางการเกษตรเสริม กิจการท่องเที่ยวได้เพิ่มขึ้นจากการเปิดให้เข้าชมปราสาทโอตากิ เขตป่าไม้ประจำจังหวัดโอตากิ และจุดชมวิวต่าง ๆ มีการสร้างสนามกอล์ฟในโอตากิ แต่ก็ก่อเกิดปัญหาอย่างน้ำท่วมและการทำลายป่า
สถานที่ท่องเที่ยว.
เทศกาลปราสาท.
โอตากิเป็นสถานที่จัดงาน "โอชิโระ-มัตสึอูริ" หรือเทศกาลปราสาท จัดขึ้นในเดือนกันยายน ซึ่งประกอบด้วยการละเล่นและการเดินขบวนแห่ต่าง ๆ ในบริเวณโรงเรียนประถมของเมือง โดยมักมีตัวแทนจากเมืองพี่น้องของโอทากิซึ่งก็คือ เกร์นาบากา ประเทศเม็กซิโก มาเยี่ยมเยือนและเข้าร่วมเทศกาลนี้
หอชมเมืองร้อยเอ็ด

หอชมเมืองร้อยเอ็ด หรือ หอโหวด ๑๐๑  เป็นหอคอยอยู่ในจังหวัดร้อยเอ็ด ตั้งอยู่ภายในสวนสมเด็จพระศรีนครินทร์ ร้อยเอ็ด บริเวณด้านหน้าศาลากลางจังหวัดและบึงพลาญชัย เปิดทำการเมื่อวันที่ 21 ธันวาคม พ.ศ. 2563 มีพื้นที่ใช้สอยจริงจำนวน 12 ชั้น เทียบเท่าความสูงของตึก 35 ชั้น มีความสูง 123 เมตร รวมพื้นที่ทั้งหมด 3,621 ตารางเมตร หอชมเมืองสร้างตามยุทธศาสตร์การพัฒนาเมืองร้อยเอ็ด 4.0 เพื่อส่งเสริมการท่องเที่ยวชื่อ "โครงการสามเหลี่ยมการท่องเที่ยวสาเกตนคร" โดยมีการเชื่อม 3 อำเภอเข้าด้วยกัน ได้แก่ อำเภอเมืองร้อยเอ็ด อำเภอธวัชบุรี และอำเภอหนองพอก หอชมเมืองหรือหอโหวด ๑๐๑ ตั้งชื่อตามเครื่องดนตรีพื้นบ้านอีสาน "โหวด" ซึ่งเป็นเครื่องดนตรีประจำจังหวัดและถูกนำมาออกแบบเป็นรูปทรงของอาคาร และชื่อจังหวัด "๑๐๑" ภายในอาคารประดับตกแต่งโดยสอดแทรกเรื่องราวท้องถิ่นกับความร่วมสมัย เช่น ดอกอินทนิลบก ดอกไม้ประจำจังหวัด ที่ทำจากคริสตัล เป็นต้น
อนุสาวรีย์บุซลุจา

อนุสาวรีย์สภาพรรคคอมมิวนิสต์แห่งบัลแกเรีย  หรือรู้จักในชื่อ อนุสาวรีย์บุซลุจา (Buzludzha Monument) ตั้งอยู่บนยอดเขาบุซลุจาในประเทศบัลแกเรียตอนกลาง สร้างขึ้นโดยรัฐบาลพรรคคอมมิวนิสต์บัลแกเรียและมีพิธีเปิดในปี 1981 อนุสาวรีย์นี้เป็นการระลึกถึงเหตุการณ์ในปี 1891 ที่ซึ่งกลุ่มของนักคอมมิวนิสม์นิยม นำโดยดิมิตาร์ บลาโกเอฟ รวมตัวกันอย่างลับ ๆ ในพื้นที่แถบนี้เพื่อตั้งกลุ่มขบวนการสังคมนิยมขึ้น ต่อมาได้กลายมาเป็นพรรคสังคมนิยมประชาธิปไตยบัลแกเรีย (Bulgarian Social Democratic Party) ที่ซึ่งต่อมาเป็น พรรคคอมมิวนิสต์บัลแกเรีย
การก่อสร้าง.
การก่อสร้างเริ่มต้นขึ้นในวันที่ 23 มกราคม 1974 ภายใต้การออกแบบของสถาปนิก Georgi Stoilov อดีตนายกเทศบาลของเมืองโซเฟียและผู้ร่วมก่อตั้งสมัชชาสถาปนิกในบัลแกเรีย พื้นที่ที่สร้างนั้นเป็นยอดเขาที่ถูกระเบิดด้วยทีเอ็นทีให้ราบเรียบก่อนการก่อสร้าง ทำให้ความสูงของเขาลดลงจาก เป็น หินราว 15,000 ลูกบาศก์เมตรถูกขนย้ายออกจากพื้นที่ รวมงบประมาณการก่อสร้างอยู่ที่ 14,186,000 เลฟ หรือเทียบเท่าราว US$35 ในปัจจุบัน
อนุสาวรีย์สร้างขึ้นด้วยสถาปัตยกรรมฟูชูริสท์ เช่นเดียวกันกับอาคารคอมมิวนิสต์ที่รัฐบาลสร้าง การทำนุบำรุงและการดูแลสถานที่ได้ยุติลงพร้อมกับการล่มสลายของลัทธิคอมมิวนิสต์ในบัลแกเรียเมื่อปี 1989 นับแต่นั้น ภายในอาคารไม่เปิดให้สาธารณะเข้าชมด้วยความกลัวว่าโครงสร้างไม่มีความแข็งแรงและอาจเป็นอันตรายได้ ในเวลาถัดมาได้มีการตั้งโครงการบุซลุจาขึ้นเพื่ออนุรักษ์อนุสาวรีย์นี้ไว้และตั้งศูนย์ตีความประวัติศาสตร์บัลแกเรีย
ในวัฒนธรรมสมัยนิยม.
วงดนตรีร็อคสัญชาติฟิน Haloo Helsinki! ถ่ายทำมิวสิกวิดีโอทั้งหมดสำหรับซิงเกิลปี 2014 "Vihaan kyllästynyt" ที่นี่ ส่วนวงร็อคสัญชาติดัตช์ Kensington ก็ถ่ายทำมิวสิกวิดีโอสำหรับเพลงในปี 2015 ชื่อ "Riddles" ทั้งหมดที่นี่อช่นกัน ท่อนจบของอีพีของ "Bang" โดย Rita Ora ถ่ายทำที่นี่ในช่วงฤดูหนาวของปี 2021
ภาพยนตร์แอคชั่นปี 2916 เรื่อง "" ถ่ายทำที่นี่แต่มีการเพิ่มเอฟเฟกต์พิเศษเข้าไปให้อาคารนี้ตั้งอยู่ริมหาดและมีลานเฮลิคอปเตอร์ติดอยู่ นอกจากนี้ยังปรากฏในภาพยนตร์ตลกปี 2018 เรื่อง "I Feel Good"
การอนุรักษ์.
ได้มีการริเริ่มการอนุรักษ์หลายครั้งขึ้น ส่วนใหญ่มักเป็นในเชิงการเมืองและเกี่ยวข้องกับพรรคสังคมนิยมบัลแกเรีย ในปี 2018 บุซลุจาและสถานที่อื่น ๆ รวมเจ็ดแห่งในยุโรปได้รับการบันทึกไว้โดยยูโรปานอสตราให้เป็นสถานที่ต้องอนุรักษ์ การทำนุบำรุงครั้งล่าสุดมีขึ้นในปี 2019 โดยมูลนิธิบุซลุจาโปรเจกต์ (Buzludzha Project Foundation) ร่วมกับ ICOMOS สาขาประเทศเยอรมนี และเทศบาลซตาราซาโกรา โดยได้รับทุนมอบจำนวน $185,000 จากมูลนิธิเกตตี เพื่อสร้างแผนการอนุรักษ์อนุสาวรีย์นี้ขึ้น หลังการตรวจสอบเบื้องต้นยืนยันว่าอาคารยังคงสามารถใช้งานได้อยู่และมีโครงสร้างที่แข็งแรงปลอดภัย เกตตีได้มอบเงินทุนให้เป็นครั้งที่สองในเดือนกรกฎาคม 2020 เพื่ออนุรักษ์งานโมเสคประดับภายในอนุสาวรีย์ทีทยังคงเหลือรอดมาถึงปัจจุบัน ในปัจจุบันมีโครงการปรับปรุงและซ่อมแซมรวมถึงอนุรักษ์คงดำเนินไปอยู่
พงษ์ลดา พิมลพรรณ

พงษ์ลดา พิมลพรรณ นักแสดงผู้ได้รับรางวัลตุ๊กตาทองสาขานักแสดงสบทบหญิงยอดเยี่ยมคนแรกของเมืองไทย
ประวัติ.
เบื้องต้น.
ผกา พุดเสน เป็นชาวจังหวัดจันทบุรี ภายหลังการเข้าวงการเธอได้เปลี่ยนชื่อเป็น พงษ์ลดา พิมลพรรณหรือพงษ์ผกา พิมลพรรณ
เข้าสู่วงการ.
เข้าสู่วงการจากการประกวดนางสาวไทยรุ่นเดียวกันกับอมรา อัศวนนท์ โดยผู้ได้ตำแหน่งในปีนั้นคือ อนงค์ อัชชวัฒนา
จากนั้นเธอจึงได้เข้าสู่วงการโดยแสดงภาพยนตร์เรื่องแรกนักสืบพราน ตอน จำเลยไม่พูด ส่งผลให้เธอได้รางวัลตุ๊กตาทองในปีถัดมา ต่อมาในยุคมิตร - เพชรา พงษ์ลดาก็หันมารับบทบาทแม่และบทแสดงสมทบอื่น ๆ อีกทั้งยังเป็นผู้สร้างภาพยนตร์ในนามลดาพรรณภาพยนตร์ ผลงานการสร้าง เช่น ชโลมเลือด(2506), หยกแก้ว(2508), เลิศชาย(2507) เป็นต้น
สูงวัย.
ในช่วงที่เธอเริ่มมีอายุเธอมักได้รับบทแม่หรือผู้ใหญ่ใจดีโดยบทบาทที่ทุกคนจำได้ เช่น คุณสาย ในเรื่อง สี่แผ่นดิน (2534) หรือ บทแม่เจ้าอารมณ์ จอมบงการ เช่น เรื่อง มายา (2524) น้ำตาลไหม้ (2526)
วัดตระกวน

วัดตระกวน เป็นโบราณสถานภายในกำแพงของอุทยานประวัติศาสตร์สุโขทัย โดยทางทิศตะวันตกของวัดติดกับตระพังตระกวน
ลักษณะทางกายภาพ.
โบราณสถานปรากฏภายในวัดมีเจดีย์ระฆังทรงกลม ก่ออิฐ และมีอุโบสถประกอบที่ด้านหน้าหรือด้านทิศตะวันออก
พระบาทสมเด็จพระมงกุฎเกล้าเจ้าอยู่หัว ทรงสำรวจวัดตระกวนเมื่อ พ.ศ. 2450 พบวัดที่ชาวบ้านเรียกว่าวัดตะกอน หรือวัดตาควน ทรงสันนิษฐานว่าชื่อวัดที่ถูกน่าจะเป็น วัดตระกวน ซึ่งเป็นภาษาเขมร แปลว่า ผักบุ้ง ในภาษาไทย#เปลี่ยนทาง 
ขณะทรงสำรวจบริเวณวัดตระกวนมีเจดีย์ใหญ่องค์หนึ่งตั้งอยู่โดดเดี่ยว มีโบสถ์ทางทิศตะวันออกหลังหนึ่ง นอกจากนั้นยังพบหัวมังกร (มกร) ตกอยู่ หน้าตาเป็นมังกรไทย ทำด้วยดินเผาเคลือบสีขาว (สังคโลก) มีลายดำเหมือนกับชามสวรรคโลก ทรงเข้าใจว่าน่าจะใช้ครอบปลายราวบันไดเช่นเดียวกับบันไดนาค หรืออาจเป็นเครื่องประดับอื่น เช่น ช่อฟ้า และใบระกา ซึ่งข้อสันนิษฐานดังกล่าวได้พบหลักฐานจากการขุดวัดทั่วไปในสมัยสุโขทัย ซึ่งแสดงให้เห็นถึงการใช้เป็นเครื่องประดับหลังคาตามที่พระองค์ทรงสันนิษฐานไว้#เปลี่ยนทาง 
ชื่อวัดตระกวนปรากฏในจารึกวัดสรศักดิ์ ที่เล่าเรื่องเมื่อราวกลางพุทธศตวรรษที่ 20 กล่าวถึงมหาเถรธรรมไตรโลก เป็นน้าพระยาของพ่อเจ้าอยู่หัว พ่อเจ้าอยู่หัวได้เสด็จมารับมหาเถรไปจอดไว้ในวัดตระกวน ก่อนที่จะทำการฉลองวัดสรศักดิ์ที่สร้างใหม่ แสดงให้เห็นว่าน่าจะเป็นวัดที่อยู่ใกล้กับวัดสรศักดิ์ ดังนั้นแสดงให้เห็นว่าวัดนี้มีอยู่ก่อนวัดสรศักดิ์#เปลี่ยนทาง 
ข้อมูลจากจารึกวัดสรศักดิ์ทำให้สันนิษฐานต่อไปได้ว่า เจดีย์ระฆังทรงกลมที่ปรากฏในวัดตระกวน น่าจะมีอายุไม่ต่ำกว่ากลางพุทธศตวรรษที่ 20
โบราณวัตถุ.
วัดตระกวนมีการค้นพบพระพุทธรูปสุโขทัยแบบหนึ่งที่ลักษณะทางศิลปกรรมผสมผสานระหว่างศิลปะเชียงแสนกับศิลปะสุโขทัย เรียกว่า พระพุทธรูปแบบหมวดวัดตระกวน หรือหมวดเบ็ดเตล็ด#เปลี่ยนทาง #เปลี่ยนทาง #เปลี่ยนทาง 
ลักษณะโดยทั่วไปของพระพุทธรูปหมวดนี้คือ ประทับนั่งขัดสมาธิเพชร มีลักษณะใกล้เคียงกับพระพุทธรูปแบบเชียงแสนสิงห์หนึ่ง ในศิลปะล้านนา อันได้รับอิทธิพลมาจากวิวัฒนาการของพระพุทธรูปปาละ ผ่านมาทางพุกามของพม่า และเข้ามาในศิลปะหริภุญชัยและล้านนา ลักษณะที่สำคัญคือขัดสมาธิเพชร เห็นฝ่าพระหัตถ์ทั้งสองข้าง พระพักตร์กลมอมยิ้ม ขทวดพระเกศาใหญ่ รัศมีเป็นตุ่มกลมคล้ายดอกบัวตูม พระวรกายอวบอ้วน ชายสังฆาฏิสั้นอยู่เหนือพระถัน#เปลี่ยนทาง 
อายุของพระพุทธรูปหมวดวัดตระกวนมีผู้สันนิษฐานไว้ว่าน่าจะเป็นพระพุทธรูปรุ่นแรกของศิลปะสุโขทัย เนื่องจากมีอิทธิพลจากศิลปะเชียงแสนรุ่นแรก#เปลี่ยนทาง #เปลี่ยนทาง 
ในขณะที่คงเดช ประพัฒน์ทอง และศักดิ์ชัย สายสิงห์ ศึกษาเปรียบเทียบลักษณะทางศิลปกรรมและประวัติศาสตร์แล้วเสนอว่า พระพุทธรูปหมวดวัดตระกวนนี้ มีอายุไม่เก่าไปกว่าพุทธศตวรรษที่ 20 หรืออาจเป็นช่วงพุทธศตวรรษที่ 21#เปลี่ยนทาง